Държавен вестник, бр. 87, 2007 г., стр. 37

Б Р О Й  87
Д Ъ Р Ж А В Е Н   В Е С Т Н И К
С Т Р .  37
5. определяне на задължения за титулярите
на разрешителни за провеждане на собствен
мониторинг на подземните води и изисквания
към програмата за мониторинг.
(2) Мерките по ал. 1, т. 2, 3 и 4 се прилагат и
за предотвратяване на влошаването на всички
подземни водни тела.
(3) Мерките по ал. 1, т. 3 и 5 не се прилагат
за минерални води.
Чл. 62. Пряко отвеждане на замърсители в
малки количества в подземните води се допус-
ка в случаите, когато това е с научна цел за
характеризиране, опазване и възстановяване на
подземните водни тела и тези количества са
ограничени стриктно до размера, необходим за
съответната цел.
Чл. 63. (1) Инжектиране за съхраняване на
природен газ или втечнен нефтен газ се допуска
в части от земните недра, които по естествени
причини са трайно неподходящи за други цели.
(2) Инжектиране за съхраняване на приро-
ден газ или втечнен нефтен газ в части от зем-
ните недра извън случаите по ал. 1 се допуска,
когато е налице приоритетна необходимост
от осигуряване на газоснабдяването и по на-
чин, осигуряващ предотвратяване на бъдеща
опасност от влошаване на качеството на под-
земните води.
(3) Инжектирането по ал. 1 и 2 се извършва
след проведени хидрогеоложки проучвания и
оценка на риска от замърсяване на подземните
води, доказваща, че състоянието на подземни-
те води, в които се извършва инжектирането,
няма да се влоши и не съществува опасност от
влошаване състоянието на други подземни води
в района на инжектирането.
Чл. 64. (1) Инжектиране и реинжектиране
на води се разрешава в случаите на:
1. инжектиране на води, съдържащи вещес-
тва, резултат от проучването и добива на нефт
и газ или от минна дейност;
2. инжектиране на води по причини от тех-
нически характер в части от земните недра, от
които са били добити нефт и газ или други ве-
щества или които по естествени причини са
трайно неподходящи за други цели.
(2) Инжектираните води по ал. 1, т. 1 не могат
да съдържат вещества, различни от тези, полу-
чени в резултат от проучването и добива на нефт
и газ или от минната дейност.
(3) Реинжектиране се разрешава и в случаи-
те на:
1. отводняване на мини, кариери и инженер-
но-строителни съоръжения;
2. използване на води за добив на хидрогео-
термална енергия.
Чл. 65. (1) Забраните по чл. 61, ал. 1, т. 1,
букви “б”—“г” и изискванията по чл. 75, ал. 5 се
съобразяват и при:
1. извършване на оценка на въздействието
върху околната среда или издаване на комплек-
сни разрешителни по реда на Закона за опазва-
не на околната среда;
2. издаване на разрешения за дейности с от-
падъци по реда на Закона за управление на от-
падъците;
3. изпълнение на програмите, неразделна
част от решенията по оценка на минали еколо-
гични щети;
4. издаване на разрешения за търсене и про-
учване на подземни богатства;
5. изпълнение на проекти за ликвидиране
на обекти от рудодобива, уранодобива и въг-
ледобива;
6. издаване на разрешения за изграждане и
управление на депа за отпадъци от миннодо-
бивната дейност.
(2) Проучването на подземните води във
връзка с дейностите по ал. 1 се извършва с об-
хват и съдържание, определени с инструкцията
по чл. 18, ал. 2.
(3) Органът, контролиращ издадените адми-
нистративни актове по ал. 1, т. 1—5, изпраща в
дирекция “Води” в Министерството на околна-
та среда и водите и в съответната басейнова
дирекция на всеки шест месеца:
1. данни за резултатите от изпълнения соб-
ствен мониторинг за химичното състояние на
подземните води;
2. данни за извършената контролна дейност,
свързана с изпълнението на мерките за опазва-
не на подземните води.
Чл. 66. (1) Химичното състояние на подзем-
ните водни тела се определя в зависимост от
електропроводимостта и концентрацията на
замърсители в подземните води.
(2) Критериите за оценка на химичното със-
тояние на подземните води са:
1. стандартите за качество на подземните
води, определени в приложение № 1;
2. определените по реда на чл. 118б от Зако-
на за водите прагове на замърсяване на подзем-
ните води.
Чл. 67. (1) Праг на замърсяване се определя
задължително за:
1. вещества, йони или показатели на замър-
сяване с естествен произход или в резултат от
човешка дейност:
а) арсен;
б) кадмий;
в) олово;
г) живак;
д) амониеви йони;
е) хлориди;
ж) сулфати;
2. изкуствени комплексни вещества:
а) тетрахлоретилен;
б) трихлоретилен;
3. параметри, показващи привличане на со-
лени или замърсени в резултат от човешката
дейност води:
а) електропроводимост;
б) сулфати и хлориди.
(2) Праг за замърсяване на подземните води
се определя и за всички замърсяващи вещест-
ва и показатели за замърсяване, които при ха-